Ályktun Barnaheilla til ríkisstjórnar og sveitarfélaga Nú þegar gerð fjárlaga fyrir árið 2010 stendur yfir vilja Barnaheill , Save the Children , á Íslandi beina því til ríkisstjórnar og sveitarfélaga að þau standi vörð um réttindi barna og skerði alls ekki þjónustu við þau og fjölskyldur þeirra á sviði menntamála , heilbrigðisþjónustu og félagsþjónustu . Nú þegar gerð fjárlaga fyrir árið 2010 stendur yfir vilja Barnaheill , Save the Children , á Íslandi beina því til ríkisstjórnar og sveitarfélaga að þau standi vörð um réttindi barna og skerði alls ekki þjónustu við þau og fjölskyldur þeirra á sviði menntamála , heilbrigðisþjónustu og félagsþjónustu . Samkvæmt Barnasáttmála Sameinuðu þjóðanna , sem íslensk stjórnvöld hafa staðfest , skulu öll börn njóta sömu réttinda óháð stöðu þeirra og foreldra þeirra . Öll börn eiga meðfæddan rétt til lífs og þroska , öll börn eiga rétt á endurgjaldslausri grunnmenntun , öll börn eiga rétt á besta mögulegu heilsufari og öll börn eiga rétt á umönnun og vernd . Áframhaldandi niðurskurður í menntakerfi , heilbrigðis - og félagsþjónustu getur haft alvarleg áhrif á stöðu fjölda barna í nútíð og framtíð . Jafnræði til náms er einn af hornsteinum íslensks samfélags . Barnaheill hafa þungar áhyggjur af þeim niðurskurði í skólakerfinu sem nú þegar hefur komið til framkvæmda . Barnaheill hvetja sveitarfélög til að standa vörð um sérkennslu , aðstoð við heimanám og stuðning við börn innflytjenda . Barnaheill leggja einnig áherslu á að ríki og sveitarfélög tryggi , með sértækum úrræðum þar sem við á , að sérhver nemandi á grunnskóla - og framhaldsskólastig hafi tök á að kaupa nauðsynleg skólagögn . Samkvæmt nýlegri skýrslu velferðarvaktar á vegum félags - og tryggingarmálaráðuneytis fjölgaði tilkynningum til barnaverndarnefnda um 22% á fyrstu fjórum mánuðum ársins 2009 miðað við árið á undan , þar af hefur tillkynningum um vanrækslu barna fjölgað um 30% . Barnaheill hvetja sveitarfélög til að tryggja að öllum tilkynningum verði fylgt vel eftir og að sett verði í gang viðeigandi stuðningsúrræði fyrir börn og fjölskyldur þeirra sem þurfa á aðstoð að halda . Barnaheill benda á mikilvægi þess að ríki og sveitarfélög læri af þeim þjóðum sem hafa reynslu af því að ganga í gegnum efnahagsþrengingar , og geri ekki sömu mistök og þær . Í skýrslu nefndar á vegum heilbrigðisráðuneytis um sálfélagsleg viðbrögð við efnahagskreppunni er vitnað í reynslu Finna um áhrif kreppu á börn þar í landi . Þar segir m.a. að ekki sé aðeins mannúðlegt að þétta sálfélagslegt net í kringum börn , unglinga og atvinnuleitendur á tímum kreppu og atvinnuleysis , heldur sé það ódýrara en að gera það ekki . Barnaheill fagna þeirri upplýsingasöfnun sem átt hefur sér stað hjá ríki og sveitarfélögum um áhrif kreppunnar sem og auknu samstarfi